
	1.
	MK sēdes protokollēmuma projekts
2. Valsts kancelejai sagatavot likumprojektu iesniegšanai Saeimā likumprojekta "Par valsts budžetu 2027. gadam un budžeta ietvaru 2027., 2028. un 2029. gadam" pavadošo likumprojektu paketē.
	Iebildums
Saskaņā ar Likumā par budžetu un finanšu vadību noteikto budžeta likumprojektu pakete sastāv no likumprojekta par valsts budžetu kārtējam gadam un vidēja termiņa budžeta ietvaru un likumprojektiem, kuri nosaka vai groza valsts budžetu, vai ietekmē valsts budžetu vidējā termiņā. Ievērojot, ka virzītajam likumprojektam nav ietekme uz budžetu, tas nav virzāms valsts budžeta likumprojekta pavadošo likumprojektu paketē. Attiecīgi lūdzam svītrot protokollēmuma projekta 2.punktu un likumprojektu virzīt vispārējā kārtībā. Attiecīgi arī lūdzam precizēt anotācijas 1.2. sadaļā sniegto informāciju.

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Šobrīd atbilstoši Ģenētiski modificēto organismu aprites likuma 9.pantam Valsts zinātniskais institūts "Pārtikas drošības, dzīvnieku veselības un vides zinātniskais institūts "BIOR"" (turpmāk - BIOR), ņemot vērā Zinātniskās ekspertu komisijas saistošo atzinumu par ģenētiski modificēto organismu riska novērtējumu un monitoringa programmu, izsniedz atļauju (ģenētiski modificēto mikroorganismu un ģenētiski modificēto organismu ierobežotai izmantošanai, ģenētiski modificēto organismu izplatīšanai vidē izmēģinājumiem, ģenētiski modificēto organismu izplatīšanai tirgū), groza vai anulē atļauju (ģenētiski modificēto mikroorganismu un ģenētiski modificēto organismu ierobežotai izmantošanai, kā arī izplatīšanai vidē izmēģinājumiem un tirgū), kā arī izskata kompetento institūciju atzinumus par ģenētiski modificēto organismu apzinātas izplatīšanas riska novērtēšanu un sagatavo viedokli. Savukārt Ministru kabineta 2020. gada 26. maija noteikumu Nr. 323 “Pārtikas drošības, dzīvnieku veselības un vides zinātniskā institūta "BIOR" valsts pārvaldes uzdevumu ietvaros veikto darbību cenrādis” pielikuma 5.1.-5.3.punktā ir noteikta maksa par BIOR riska novērtējuma atzinuma sagatavošanu (par ģenētiski modificētu organismu ierobežotu izmantošanu, par ģenētiski modificētu organismu izplatīšanu vidē izmēģinājumiem un par ģenētiski modificētu organismu izplatīšanu tirgū). Iepriekš minētie noteikumi ir pieņemti atbilstoši Ģenētiski modificēto organismu aprites likuma 5.panta pirmās daļas 5.punktam, kas satur deleģējumu Ministru kabinets noteikt maksu par ģenētiski modificēto organismu riska novērtēšanas atzinuma sagatavošanu. Līdz ar to, izvērtējot kopsakarā minētās normas, varētu rasties neskaidrības attiecībā uz regulējuma tvērumu (kas izsniedz atzinumu, par ko maksājama maksa, kas izsniedz atļauju un kas ir maksājams saistībā ar tās izsniegšanu).
Ar likumprojekta 1. un 2.pantu ir paredzēts izslēgt šā likuma 5.panta pirmās daļas 5. punktā noteikto deleģējumu un noteikt, ka turpmāk BIOR valsts pārvaldes uzdevumu ietvaros veikto darbību cenrādi apstiprina Zemkopības ministrs.
Vēršam uzmanību, ka likumprojekta anotācija nesatur informāciju par pašlaik BIOR veicamām atbilstoši šim likumam darbībām. Turklāt no likumprojekta anotācijas nav saprotams, kāpēc cenrāža, ko turpmāk apstiprinās Zemkopības ministrs, joma tiek noteikta tik vispārināti. Līdz ar to tiesiskās skaidrības labad ierosinām papildināt anotāciju ar detalizētāku paskaidrojumu par šo jautājumu, uzsverot informāciju, kas ļautu skaidri secināt, kādas BIOR darbības turpmāk tiks regulētas Zemkopības ministra apstiprinātajā cenrādī.

